Komisjoni määrus (EÜ) nr 305/2001,

12. veebruar 2001,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EÜ) nr 2559/2000, [2] eriti selle artiklit 9,

ning arvestades järgmist:

(1) Nimetatud määrusele lisatud koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

(2) Määrusega (EMÜ) nr 2658/87 kehtestati kaupade koondnomenklatuuri tõlgendamise üldeeskirjad. Neid eeskirju kohaldatakse ka teiste täielikult või osaliselt kaupade koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks.

(3) Vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla.

(4) On asjakohane, et siduva tariifiinformatsiooni pidaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud Euroopa Parlamendi ja nõukogu määrusega (EÜ) nr 2700/2000 [4] artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele.

(5) Käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris kõnealuse tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõike 6 sätetele jätkuvalt tugineda veel kolme kuu jooksul.

Artikkel 3

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 12. veebruar 2001

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 293, 22.11.2000, lk 1.

[3] EÜT L 302, 19.10.1992, lk 1.

[4] EÜT L 311, 12.12.2000, lk 17.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

l.Nelinurkne ühevärviline keraamiline pott (100 % tavalisest savist), mille kõrgus on 15 cm.Poti sise- ja välispind on emailitud. Poti välispind on kaunistatud abstraktsete või realistlike motiividega. | 69139010 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 6913, 691390 ja 69139010 sõnastusega. Et tootel on emailitud sisepind ja põhjaava puudub, on see veekindel. Nimetatud omaduste ja üldilme tõttu peetakse toodet dekoratiivtooteks. |

2.Mitmevärviline ümmargune keraamiline pott (100 % tavalisest savist), mille kõrgus on 38 cm ja läbimõõt 38 cm.Potil on väike põhjaava, selle välispind on emailitud ja kaunistatud abstraktsete või realistlike motiividega. | 69149010 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 6914, 691490 ja 69149010 sõnastusega. Väike põhjaava määrab toote kasutusotstarbe taimede paigutamiseks ettenähtud anumana. |

3.Imiku jälgimise seade jaemüügiks pakendatud komplektina, mis koosneb järgmistest osadest:raadiosaatja sisseehitatud mikrofoniga,kaasaskantav raadiovastuvõtja, mille korpuses on ka valjuhääldi,kaks toiteplokki.Raadiosaatja ja -vastuvõtja võivad mõlemad töötada nii patareide kui toiteplokkide abil.Seadme ülesanne on raadiosaatja läheduses oleva imiku häälitsuste edastamine ja seda kasutatakse imikute jälgimiseks ligikaudu 300 m ulatuses. | 85279098 | Klassifikatsioon määratakse kindlaks koondnomenklatuuri tõlgendamise üldeeskirjade 1, 3.c ja 6 sätetega ning CN-koodide 8527, 852790 ja 85279098 sõnastusega. Toote põhiiseloomu ei määra ei saatja ega vastuvõtja. |

4.Elektromehaaniline komplekt, mis koosneb kahest koos esitatavast elemendist: | | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1, 2a ja 6 sätetega, XVI jaotise märkuse 2 punktiga b ning CN-koodide 8521, 852110, 85211030, 8529, 852990 ja 85299072 sõnastusega. Nimetatud kaks elementi koos ei täida selgelt määratletud otstarvet XVI jaotise märkuse 4 tähenduses. Seetõttu klassifitseeritakse need elemendid eraldi vastavalt kummagi otstarbele. |

a)videosalvesti elektromehaaniline komplekt trükklülitusena, mis hõlmab järgmisi elemente:elektronkiiretoru punaste, roheliste ja siniste signaalide dekooder, protsessor ja generaator,helisignaaliprotsessor,mikrokontrolleri abil töötav korpuse kontrollsüsteem,VHS-signaaliprotsessor,kasseti sisestus- ja eemaldusüksus,audio-, video- ja juhtotsakuseadis,metalltugi teise elemendi kinnitamiseks; | 85211030 |

b)teleri elektrooniline komplekt, mis hõlmab lülitustalitluses vooluallikat, hälvitussignaali generaatorüksust ja kõrgepingetrafot.Kumbki komplekt ei sisalda tuunerit. Nimetatud komplektid on ette nähtud telerile, mille juurde kuulub videomakk lindi laiusega 1,265 cm ja lindi kiirusega kuni 23,39 mm sekundis. | 85299072 |

5.Polariseerivate ("ekraanifiltriga") kihtidega klaasist toode, mis on asetatud raami. Raami külge on kinnitatud klambriga varustatud kaabel.Tootel on järgmised ülesanded:helke vähendamine,peegeldumise vähendamine,UV-kiirguse vähendamine,kontrasti parandamine,staatilise elektri ärajuhtimine. | 90022000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, grupi 70 märkuse 1 punktiga d, XVI jaotise märkuse 1 punktiga m ning CN-koodide 9002ja 90022000 sõnastusega. Toodet peetakse grupi 90 optiliseks elemendiks. Staatilise elektri ärajuhtimise kaabel klassifitseerimist ei mõjuta. |

--------------------------------------------------